Bjarnir Már Magnússon er prófessor við lagadeild Háskólans í Reykjavík . „ Lykilatriði hér er að það skiptir ekki máli að atvikin eigi sér stað í Namibíu . Það er kveðið skýrt á um það í almennum hegningarlögum að refsa skuli fyrir mútugreiðslur samkvæmt íslenskum hegningarlögum enda þótt brot sé framið utan íslenskrar lögsögu , “ segir Bjarni Már Magnússon , prófessor við lagadeild Háskólans í Reykjavík , í samtali við Viðskiptablaðið . Bjarni segir tvær greinar íslenskra hegningarlaga fjalla beint um slík brot . Annars vegar 10. tölulið 6. grein almennra hegningarlaga og hins vegar 109. grein sömu laga . 6. greinin er svo hljóðandi : „ Ennfremur skal refsað eftir íslenskum hegningarlögum fyrir brot , sem þannig er háttað , er hér á eftir segir , enda þótt það sé framið utan íslenska ríkisins og án tillits til þess , hver er að því valdur . “ 10. töluliður 6. greinar hljóðar svo : „ Fyrir háttsemi , sem greinir í samningi um baráttu gegn mútugreiðslum til erlendra opinberra starfsmanna í alþjóðlegum viðskiptum . “ Loks nefnir Bjarni 109. grein almennra hegningarlaga þar sem kveðið er á um að slík brot varði allt að fimm ára fangelsi . Greinin er svohljóðandi : Hver sem gefur , lofar eða býður opinberum starfsmanni , [ alþingismanni eða gerðarmanni ] 1 ) gjöf eða annan ávinning , sem hann á ekki tilkall til , í þágu hans eða annarra , til að fá hann til að gera eitthvað eða láta eitthvað ógert sem tengist opinberum skyldum hans skal sæta fangelsi allt að [ 5 árum ] eða sektum ef málsbætur eru fyrir hendi . [ Sömu refsingu skal sá sæta sem beinir slíku að erlendum opinberum starfsmanni , erlendum kviðdómanda , erlendum gerðarmanni , manni sem á sæti á erlendu fulltrúaþingi sem hefur stjórnsýslu með höndum , starfsmanni alþjóðastofnunar , manni sem á sæti á þingi slíkrar stofnunar eða á opinberu löggjafarþingi í erlendu ríki , dómara sem á sæti í alþjóðlegum dómstóli eða starfsmanni við slíkan dómstól , í því skyni að fá hann til að gera eitthvað eða láta eitthvað ógert sem tengist opinberum skyldum hans . ]